Soluția, din punctul de vedere al generalilor, este ca europenii să accentueze rapid „integrarea hibrid-ciber-hiper” pentru pregătirea de războiul viitorului, adică să renunțe la delimitarea tradițională dintre civil și militar, atâta vreme cât adversarul Rusia nu o respectă, și să lase la o parte abordarea mecanică în care dacă dau 2% din buget pe apărare, și-au bifat obligația față de NATO și pot să-și vadă de treburile lor civile.